
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, DE DISCIPLINĂ ŞI IMUNITĂŢI


	COMISIA PENTRU ADMINISTRŢIE PUBLICĂ, AMENAJAREA TERITORIULUI ŞI ECHILIBRU ECOLOGIC                                

	
	             Bucureşti, 19.10.2010

   PL-x 468/2010


     RAPORT  COMUN 

asupra proiectului de lege pentru modificarea art.44 alin.(5) din Legea nr. 119/1996 cu privire la actele de stare civilă
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi  Comisia pentru administraţie publică, amenajarea teritoriului şi echilibru ecologic au fost sesizate spre dezbatere în fond, cu proiectul de lege pentru modificarea art.44 alin.(5) din Legea nr. 119/1996 cu privire la actele de stare civilă, trimis cu adresa nr. PL-x 468/2010 din 14 septembrie 2010, înregistrat sub nr.31/773 din 15 septembrie 2010 şi respectiv 26/1559.
Senatul, în calitate de primă Cameră  sesizată, a adoptat iniţiativa   legislativă în şedinţa din data de 6 septembrie 2010.

Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 246 din 16 martie 2010.

Guvernul prin punctul de vedere transmis cu adresa nr. 1229 din 10 mai 2010 susţine adoptarea iniţiativei legislative sub rezerva însuşirii amendamentelor cuprinse în punctul de vedere.
Comisia pentru egalitate de şanse între femei şi bărbaţi a avizat favorabil proiectul de lege în şedinţa din 29 septembrie 2010.

Proiectul de lege are ca obiect de reglementare modificarea alin. (5) al art. 44 din Legea nr. 119/1996 cu privire la actele de stare civilă, republicată, în sensul instituirii unui termen pentru soluţionarea cererii de transcriere a certificatelor şi a extraselor de stare civilă privind cetăţenii români care nu au avut niciodată domiciliul în România.
În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a dezbătut proiectul de lege menţionat în şedinţa din 28 septembrie 2010. La şedinţa comisiei au participat 24 deputaţi din cei 32 membri ai comisiei. Raportul favorabil a fost adoptat cu unanimitate de voturi.
În conformitate cu prevederile art. 61 şi 63 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 19 octombrie 2010. La şedinţa Comisiei juridice, de disciplină şi imunităţi au fost prezenţi 17 deputaţi din totalul de 27 membri ai acesteia. Raportul favorabil a fost adoptat cu unanimitate de voturi.
La dezbateri a participat, în calitate de invitat, doamna Irina Alexe, şef departament în Ministerul Administraţiei şi Internelor.    
În urma dezbaterilor, membrii celor două Comisii au hotărât, cu unanimitate de voturi, să întocmească un raport comun favorabil asupra proiectului de lege pentru modificarea art.44 alin.(5) din Legea nr. 119/1996 cu privire la actele de stare civilă, cu amendamentele admise, care sunt redate în Anexa la prezentul raport.
În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice. 

VICEPREŞEDINTE,             

     
           PREŞEDINTE
                                                                      

           Florin IORDACHE                                                 Sulfina BARBU
                                SECRETAR,                                


   SECRETAR,
                     Gabriel ANDRONACHE                                              Gheorghe CIOCAN
                                                          Expert,                                                                                                                                                           Expert,

                                                        Roxana David                                                                                                                                                 Roxana Feraru











ANEXĂ  AMENDAMENTE  ADMISE
	Nr.  crt.
	Legea nr. 119 din 16 octombrie 1996 cu privire la actele de stare civilă
	Textul Senatului
	Amendamente
	Motivare

	1. 
	
	LEGE 

pentru modificarea art. 44 alin. (5) din Legea nr. 119/1996 cu privire la actele de stare civilă, republicată
	LEGE 

pentru modificarea alin. (5) al art. 44 din Legea nr. 119/1996 cu privire la actele de stare civilă

Autor: Comisia juridică

	Întrucât intervenţia legislativă vizează numai modificarea alin. (5) al art. 44 trebuie redat succint obiectul reglementării.

	2. 
	
	Articol unic.- Articolul 44 alineatul (5) din Legea nr. 119/1996 cu privire la actele de stare civilă, republicată în Monitorul Oficial al României, Partea I, nr. 743 din 2 noiembrie 2009, se modifică după cum urmează: 
	Articol unic.- Alineatul (5) al articolului 44 din Legea nr. 119/1996 cu privire la actele de stare civilă, republicată în Monitorul Oficial al României, Partea I, nr. 743 din 2 noiembrie 2009, se modifică şi va avea următorul cuprins:

Autor: Comisia juridică

	

	3. 
	Art. 44

(5) Transcrierea certificatelor şi a extraselor de stare civilă privind cetăţenii români care nu au avut niciodată domiciliul în România se face cu aprobarea primarului sectorului 1 al municipiului Bucureşti şi cu avizul prealabil al Direcţiei Generale de Evidenţă a Persoanelor a Municipiului Bucureşti.

	-„ (5) Transcrierea certificatelor şi a extraselor de stare civilă privind cetăţenii români care nu au avut niciodată domiciliul în România se face cu aprobarea primarului sectorului 1 al municipiului Bucureşti şi cu avizul prealabil al Direcţiei Generale de Evidenţă a Persoanelor a Municipiului Bucureşti,  în cel mult 60 de zile de la data depunerii cererii de transcriere.”

	„(5) Transcrierea certificatelor şi a extraselor de stare civilă privind cetăţenii români care nu au avut niciodată domiciliul în România se face cu aprobarea primarului sectorului 1 al municipiului Bucureşti şi cu avizul prealabil al Direcţiei Generale de Evidenţă a Persoanelor a Municipiului Bucureşti,  în termen de 60 de zile de la data depunerii cererii de transcriere.”
Autor: Comisia juridică


	Pentru respectarea normelor de tehnică legislativă.

